Document ID: 31999R0149

ΚΑΝΟΝΙΣΜΟΣ (ΕΚ) αριθ. 149/1999 ΤΟΥ ΣΥΜΒΟΥΛΙΟΥ της 19ης Ιανουαρίου 1999 για την τροποποίηση του κανονισμού (ΕΚ) αριθ. 2027/95 για τη θέσπιση καθεστώτος διαχείρισης της αλιευτικής προσπάθειας που αφορά ορισμένες αλιευτικές ζώνες και πόρους της Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 685/95 του Συμβουλίου, της 27ης Μαρτίου 1995, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και αλιευτικούς πόρους της Κοινότητας (2), καθόρισε τα κριτήρια και τις διαδικασίες για τη θέσπιση καθεστώτος διαχείρισης της αλιευτικής προσπάθειας στις ζώνες CIEM Vb, VI, VII, VIII, IX, X και COPACE 34.1.1, 34.1.2 και 34.2.0 7
ότι με βάση τις πληροφορίες που διαβιβάστηκαν από τα κράτη μέλη, ο κανονισμός (ΕΚ) αριθ. 2027/95 (3), θέσπισε καθεστώς διαχείρισης της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας και καθόρισε, για κάθε τύπο αλιείας και για κάθε κράτος μέλος, το μέγιστο επίπεδο αλιευτικής προσπάθειας 7
ότι, κατά την έκδοση του κανονισμού (ΕΚ) αριθ. 2027/95, η Δανία εκτιμούσε ότι η αλιεία ειδών που προορίζονται για ιχθυάλευρα εξομοιωνόταν με την αλιεία των πελαγικών ειδών και δεν είχε, ως εκ τούτου, διαβιβάσει στην Επιτροπή την αξιολόγηση της αλιευτικής προσπάθειας που ήταν αναγκαία για τα σκάφη αυτά 7
ότι φάνηκε ότι η αλιεία που προορίζονται για ιχθυάλευρα, η οποία ασκείται από τη Δανία, δεν έχει στόχο μόνο πελαγικά είδη αλλά επίσης και βενθοπελαγικά είδη, ιδίως μπακαλιαράκι της Νορβηγίας και αμμόχελο 7
ότι είναι αναγκαίο, με βάση τις πληροφορίες που διαβιβάστηκαν με την αίτηση της Δανίας στις 22 Ιουλίου 1997 και σύμφωνα με τα κριτήρια που καθορίζονται στον κανονισμό (ΕΚ) αριθ. 2027/95, να τροποποιηθεί το μέγιστο επίπεδο αλιευτικής προσπάθειας που χορηγήθηκε στη Δανία για να ληφθεί υπόψη η αλιεία αυτών των βενθοπελαγικών ειδών που προορίζονται για ιχθυάλευρα 7
ότι θα πρέπει, κατά συνέπεια, να τροποποιηθεί ο κανονισμός (ΕΚ) αριθ. 2027/95,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2027/95, όσον αφορά το μέγιστο ετήσιο επίπεδο αλιευτικής προσπάθειας για τους τύπους αλιείας που αφορούν ελκόμενα και σταθερά αλιευτικά εργαλεία για την αλιεία βενθοπελαγικών ειδών για το Βασίλειο της Δανίας αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1999.

Labels: 18
6